paragraph_text: Od osnutka 1947. godine sjedište DHMZ-a bilo je na Griču 3 u Zagrebu. Kada je zgrada na Griču stradala u potresu u ožujku 2020., sjedište je preseljeno na Ravnice 48. Dijelovi DHMZ-a smješteni su u Zagrebu na Borongajskoj cesti 83 d/1 i Aveniji V. Holjevca 20 (dio Sektora za kvalitetu zraka), u Splitu - Glagoljaškoj ulici 11 te u Rijeci na adresi Riva 20. Na trideset i sedam lokacija diljem Hrvatske smještene su glavne meteorološke postaje, a postoji i osam radarskih centara.